LT Europos Sąjungos oficialusis leidinys C 47/2

Paraiškos dėl registravimo paskelbimas pagal Reglamento (EEB) Nr. 2081/92 dėl geografinių nuorodų ir kilmės vietos nuorodų apsaugos 6 straipsnio 2 dalį

(2005/C 47/02)

Šis paskelbimas suteikia teisę pateikti protestą pagal minėto reglamento 7 ir 12d straipsnius. Protestą dėl šios paraiškos per 6 mėnesius nuo paskelbimo reikia pateikti tarpininkaujant valstybės narės kompetetingai institucijai, PPO valstybei narei arba trečiajai šaliai, pripažintai pagal 12 straipsnio 3 dalį. Šiame paskelbime, ypač jo 4.6 punkte, nurodomi paraišką pagrindžiantys duomenys pagal Reglamento (EEB) Nr. 2081/92 nuostatas.

SANTRAUKOS FORMA

TARYBOS REGLAMENTAS (EEB) Nr. 2081/92

„ASPERGE DES SABLES DES LANDES“

Nr. EB: FR/00272/7.11.2002

SKVN ( ) SGN (X)

Ši santrauka skirta informacijai pateikti. Išsami informacija, ypač susijusi su produktų, įregistruotų kaip SKVN ir SGN, gamintojais, yra pilnoje produkto specifikacijoje, kurią galima rasti nacionalinėse institucijose ar Europos Komisijos tarnybose (1).

1. Valstybės narės atsakingasis skyrius:

Pavadinimas: Institut National des Appellations d'Origine Adresas: 138, Champs Elysées – 75008 PARIS – FRANCE Tel.: (1) 53 89 80 00 Faksas: (1) 42 25 57 97

2. Paraiškos pateikėjas:

2.1. Pavadinimas: Syndicat des Producteurs d'Asperges des Landes 2.2. Adresas: Chambre d'Agriculture, Cité Galliane, BP 279 – 40005 MONT DE MARSAN CEDEX Tel.: (5) 58 85 45 05 Faksas: (5) 58 85 45 21 Elektroninis paštas: qualite@landes.chambagri.fr 2.3. Sudėtis: Gamintojas/perdirbėjas (X) kita ( )

3. Produkto rūšis:

Klasė : Neperdirbti ar perdirbti vaisiai, daržovės ir grūdinės kultūros

4. Specifikacijos:

(reikalavimų suvestinė pagal 4 straipsnio 2 dalį)

4.1. Pavadinimas: „Asperge des Sables des Landes“

4.2. Aprašymas: Švieži, baltos arba violetinės spalvos šparagai (balti šparagai, kurių tik dalis pumpuro yra šviesiai violetinės spalvos. Tokia spalva atsiranda keletą valandų pabuvus šviesoje ir šparagų skoniui įtakos nedaro); šparagai atitinka Bendrijos standartuose apibrėžtus EXTRA ir I klasei keliamus reikalavimus.

Šparagai pakuojami toje geografinėje teritorijoje, kurioje yra gaminami, ir pateikiami ryšeliais arba vienetinėmis pakuotėmis, arba nesurišti į ryšelius, prieš tai suskirsčius pagal dydį, kaip numatyta Bendrijos standartuose (12–16 mm ir 16 mm ir daugiau – EXTRA klasės šparagai bei 10–16 mm ir 16 mm ir daugiau – I klasės šparagai). Saugoma geografinė nuoroda „Sables des Landes“ arba „Landes“ negali būti naudojama „Sables des Landes“ šparagams, kurie pateikiami ne švieži (šaldyti ar konservuoti…).

4.3. Geografinė teritorija: Šparagai nuimami ir pakuojami geografinėje teritorijoje, kurią sudaro Landes departamentas, patenkąs į zoną, Žemės ūkio ministerijos 1945 m. lapkričio 5 d. sprendimu apibrėžtą „Landes de Gascogne“ pavadinimu:

visas Landes departamentas;

Gironde departamentas (kuris ribojasi su Bordo regionu, Arcachon, Audenge, Belin, Blanquefort, Castelnau-de-Medoc, La-Brede, Pessac, Podensac, La Teste, Langon regionu (regiono dalimi): Langon, Bommes, Fargue-de-Langon, Léognan, Mazière, Roaillan, Sauterne, Toulenne komunomis; Auros regionu (regiono dalimi): Auros, Berthez, Brannens, Brouqueyran, Coimère, Lados, Sigalens komunomis; Bazas, Captieux, Grignols, Saint Symphorien, Villandraut, Lesparre-Medoc, Pauillac, Saint-Laurent et Benon, Saint-Vivien-de-Medoc regionais);

Lot-et-Garonne departamentas (kuris ribojasi su Bouglon regionu (regiono dalimi): Antagnac, Labastide-Castel-Amouroux, Poussignac komunomis; Casteljaloux regionu; Damazan regionu (regiono dalimi): Damazan, Ambrus, Caubeyres, Fargues-sur-Ourbise, Saint-Léon, Saint-Pierre de Buzet komunomis; Houeillès regionu; Lavardac regionu (regiono dalimi): Lavardac, Barbaste, Montgaillard, Pompiey, Xaintrailles komunomis; Mézin regionu (regiono dalimi): Mézin, Gueyze, Lisse, Meylan, Poudenas, Réaup, Saint-Maure-de-Peyriac, Saint-Pé-Saint-Simon, Sos komunomis).

4.4. Kilmės įrodymas:

Istorija

Šparagai „Landes“ auginami nuo dvidešimto amžiaus pradžios, ypač paplito nuo septintojo dešimtmečio – tuomet tai buvo itin originalus produktas. Šioje miškingoje teritorijoje, kuri Prancūzijos valdžios sprendimu nuo aštuoniolikto amžiaus buvo naudojama pušų sakų gavybai, šparagų kartu su kitomis žemės ūkio kultūromis auginimas beveik pakeitė pušų verslą. Žemė ir klimatas šioje vietovėje yra itin palankūs šparagams auginti, be to, šią kultūrą galima auginti nedidelėse ir vidutinėse žemės ūkio valdose, o jai prižiūrėti reikia daug darbo jėgos. Taigi šioje ypatingoje vietovėje auginant šparagus lengviau yra išlaikomas tankus kaimų tinklas ir gana didelis dirbančių kaimo gyventojų skaičius („gyvenimas miškingoje vietovėje“).

Atsekamumas

Šparagų kilmę garantuoja atsekamumo sistema – atsekamumas vykdomas pradedant šparagų auginimu laukuose ir baigiant jų pristatymu platintojams. Gamintojų žemės sklypai yra sužymimi. Šparagų partijas galima identifikuoti nuo gamybos iki pakavimo vietos. Ant vienetinių šparagų pakuočių arba plokščių uždedamos konkrečios etiketės ir nuoroda, pagal kurią galima atsekti kilmę (gamintojo kodas, derliaus nuėmimo nuo žemės sklypo data). Ūkio subjektai turi reikalingus dokumentus atsekamumui įrodyti.

4.5. Gamybos metodas: Šparagai yra daugiametis augalas, auginamas beveik dešimt metų; derlius pradedamas rinkti praėjus trejiems metams ir renkamas beveik 7 metus. Eksploatuojama šparago dalis – daigas, t. y. iš sėjinuko išaugęs požeminis stiebas. Leidžiama auginti tik tas veisles, iš kurių gaunami balti arba violetiniai šparagai ir kurios yra įtrauktos į paraiškos pateikėjo grupės sąrašus, bet kokia kita veislė turi būti ištirta.

Gamybos procesas prasideda kovo–gegužės mėn. – į žemę, pasirinktą atsižvelgiant į jos smėlingumą (smėlio daugiau kaip 75 %), drenavimo galimybes, derlingumą ir į tai, kokia kultūra žemėje augo iki tol, pasėjamas sėjinukas. Sėjinukų tankis hektare yra 12 000–25 000 vienetai atsižvelgiant į žemės derlingumą ir drėkinimo būdą. Dėl derlingumo, drėkinimo ir augalų sveikatos išvados padaromos atsižvelgiant į poreikius.

Dirbant žemę suformuojama beveik 30 cm aukščio kalva, sudaryta iš itin birios, lengvos, negumulėtos žemės; kalva baigiama ruošti vasario mėn., po to gali būti padengta šiaudais, t. y. padengiama šiaudais ir plėvele, kuri užtikrina didesnį šilumos pasiskirstymą žemėje. Derlių gali būti pradedama nuimti, kai žemės temperatūra sėjinuko lygmenyje yra 9–12 °C, taigi paprastai kovo–gegužės mėn. (pusė derliaus gaunama jau trečiaisiais metais po pasėjimo). Nuėmus derlių nedelsiant, per keturias valandas, daigai apsaugomi nuo šviesos ir šilumos ir laikomi šaltai (7 °C). Atliekant bet kokias rūšiavimo, pakavimo ir sandėliavimo operacijas tol, kol produktas išsiunčiamas platintojui, turi būti laikomasi šalčio reikalavimų ir nesumažinama drėgmė. Šie veiksmai pirmiau nurodytoje teritorijoje atliekami siekiant išlaikyti „Asperge des sables des Landes“ šviežumą ir minkštumą, nes šis produktas yra pažeidžiamas. Etiketėje ypač svarbu nurodyti pristatymo į pakavimo įmonę datą.

4.6. Ryšys: „Asperge des Sables des Landes“ šparagai yra ankstyvi, gražios formos, itin išbrinkę, be skaidulų ir nekartūs; jie yra minšti, švelnaus skonio ir labai trapūs. Šios savybės susiformuoja daugiausia dėl daigo augimo būdo tam tikros rūšies žemėje, esant tam tikroms klimato sąlygoms. Žemė yra rūgšti, joje gausu organinių medžiagų ir labai nedaug molio – dėl šios savybės šparagai yra nekartūs. Dėl savitos šių žemių granulometrijos žemė yra lengva, pralaidi, greitai įšylanti. Be to, tokios rūšies žemė daro tiesioginę įtaką šparagų daigams – jie auga greitai ir yra tiesūs, nes žemė nesudaro mechaninių kliūčių.

Gamintojų profesionalumas ruošiant kalvą taip pat prisideda prie to, kad daigai auga greitai ir yra tiesūs, neakmenėtai ir be grumstų žemei nesudarant mechaninių kliūčių, išlaikant šilumą ir drėgmę.

Regione vyraujantis klimatas yra „Akvitanijos“ jūrinio tipo, t. y. ankstyvą pavasarį būna drėgna (pakankamai gausūs lietūs ir šilta temperatūra); dėl miškingų vietų klimatas yra dar švelnesnis. Vasaros būna sausos ir šiltos, todėl augalai sukaupia reikalingas medžiagas ir duoda gerą derlių.

„Asperge des Sables des Landes“ dėl savo savybių yra itin gerai vertinami Europos rinkoje. 1997 m. atliktas tyrimas parodė, kad „Landes“ šparagus gerai apie šį produktą nusimanantys pirkėjai vertina (90 %) ir pagal kokybę skiria jiems pirmą ar antrą vietą. „Landes“ šparagus vertina ir eksportuotojai, prekybos metais eksportuojama apie 10 % kasmet parduodamų šparagų (į Vokietiją (~ 7 %), Liuksemburgą (~ 2 %), Belgiją, Ispaniją, Angliją), kai kuriose šalyse „Asperge des Sables des Landes“ šparagai vartojami nuo septintojo dešimtmečio.

Gamintojų profesionalumas nuimant derlių, rūšiuojant, pristatant į pakavimo vietas ir perduodant prekybininkams yra labai svarbus, jei norima platintojams pristatyti labai šviežius ir nepažeistus produktus.

4.7. Tikrinančioji institucija:

Pavadinimas: QUALISUD Adresas: „Agropole“ B.P. 102, Lasserre – 47 000 AGEN

Atitinka standartą EN 45011

4.8. Ženklinimas: Produktas parduodamas pavadinimu „Asperge des Sables des Landes“

4.9. Nacionaliniai reikalavimai: –

(1) Europos Komisija, Žemės ūkio generalinis direktoratas, Žemės ūkio produktų kokybės kontrolės padalinys, B-1049 Briuselis